A BIZOTTSÁG 1712/2006/EK RENDELETE
(2006. november 20.)
a 747/2001/EK tanácsi rendeletnek a Törökországból származó egyes mezőgazdasági termékek közösségi vámkontingensei tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes földközi-tengeri országokkal kötött megállapodások alapján preferenciális elbánásban részesíthető termékek közösségi vámkontingenseinek és referenciamennyiségeinek kezelésével kapcsolatos rendelkezésekről és az 1981/94/EK és a 934/95/EK rendelet hatályon kívül helyezéséről szóló, 2001. április 9-i 747/2001/EK tanácsi rendeletre (1) és különösen annak 5. cikke (1) bekezdésének b) pontjára,
mivel:
(1)
2006/2/EK határozatával (2) az EK-Törökország Társulási Tanács jóváhagyta a mezőgazdasági termékek kereskedelemi rendszerére vonatkozó EK-Törökország Társulási Tanács 1/98 határozat 1. és 2. jegyzőkönyvének módosítását.
(2)
A módosított 1. jegyzőkönyv a Törökországból származó egyes mezőgazdasági termékekre új közösségi vámkontingenseket állapít meg, valamint változtatásokat ír elő a 747/2001/EK rendeletben megállapított meglévő közösségi vámkontingensekhez.
(3)
Az új vámkontingensek alkalmazása és a meglévő vámkontingensek módosítása érdekében a 747/2001/EK rendeletet módosítani kell.
(4)
Mivel az EK-Törökország Társulási Tanács 2/2006 határozata 2006. november 1-jétől alkalmazandó, e rendeletet ugyanettől az időponttól kezdődően kell alkalmazni, és annak a lehető leghamarabb hatályba kell lépnie.
(5)
Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 747/2001/EK rendelet IX. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában történő kihirdetését követő napon lép hatályba.
Ezt a rendeletet 2006. november 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. november 20-án.